英格蘭球星有福 歐國盃或維持26人名單
2024年04月24日 15:01
東網電視
更多新聞短片
英格蘭「邊緣國腳」安東尼哥頓(左)有望佔國家隊一席位。(Getty Images)
今屆歐國盃決賽周將於當地時間6月14日喺德國揭幕,但每隊大軍名單係23人,亦或26人仍然存在變數。根據英國《太陽報》爆料,歐洲足協可能作出讓步,沿用上屆做法,容許每隊徵召最多26位球員,英格蘭等球星如雲嘅傳統勁旅成為最大得益者。
歐國盃及世界盃傳統上每隊只准揀選23位球員,由於新冠疫情關係,考慮到球員健康,兩項賽事上屆都破例將大軍名單增至26人。不過,球壇已經復常,歐洲足協計劃今屆恢復23人名單舊制,結果引來唔少反對聲音。
東道主德國主帥拿高斯文、法國領隊迪甘斯率先表態,認為應該維持26人「新制」,講到尾各隊主帥都希望手上有更多球員調動。與此同時,有更多球星可以參賽,亦係球迷之福。
據悉歐洲足協態度出現軟化,將於未來幾日,討論名單人數問題,相信好快有定案。